text: हलफनामे में कहा गया है कि भारतीय दंड संहिता की धारा 497 और दंड प्रक्रिया की धारा 198(2) को निरस्त करना भारतीय लोकाचार के मूल्यों के लिए नुकसानदेह होगा जो विवाह को पवित्रता प्रदान करते हैं. हलफनामे के अनुसार, मौजूदा याचिका में कानून के जिन प्रावधान को चुनौती दी गई है उन्हें विधायिका ने भारतीय समाज के विशिष्ट ढांचे और संस्कृति को ध्यान में रखते हुए अपने विवेक से विवाह को संरक्षण और उसकी पवित्रता की संरक्षा के लिए बनाया है.